CELEX: 32012D0132
Language: lv
Date: 2012-02-15 00:00:00
Title: 2012/132/ES: Komisijas Īstenošanas lēmums ( 2012. gada 15. februāris ) par Savienības finansiālo ieguldījumu ārkārtas pasākumiem putnu gripas apkarošanai Vācijā, Itālijā un Nīderlandē 2011. gadā (izziņots ar dokumenta numuru C(2012) 776)

1.3.2012   
            
            
               LV
            
            
               Eiropas Savienības Oficiālais Vēstnesis
            
            
               L 59/34
            
         KOMISIJAS ĪSTENOŠANAS LĒMUMS
   (2012. gada 15. februāris)
   par Savienības finansiālo ieguldījumu ārkārtas pasākumiem putnu gripas apkarošanai Vācijā, Itālijā un Nīderlandē 2011. gadā
   (izziņots ar dokumenta numuru C(2012) 776)
   (Autentisks ir tikai teksts holandiešu, itāļu un vācu valodā)
   (2012/132/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 4. pantu,
   tā kā:
   
               (1)
            
            
               Putnu gripa ir vīrusa izraisīta mājputnu un citu nebrīvē turētu putnu infekcijas slimība, kura būtiski ietekmē mājputnu audzēšanas rentabilitāti, traucē Savienības iekšējo tirdzniecību un eksportu uz trešām valstīm.
            
         
               (2)
            
            
               Putnu gripas uzliesmojuma gadījumā ir risks, ka tirdzniecībā ar dzīviem mājputniem vai to produktiem slimības ierosinātājs var izplatīties uz citām mājputnu saimniecībām attiecīgajā dalībvalstī, kā arī uz citām dalībvalstīm un trešām valstīm.
            
         
               (3)
            
            
               Padomes Direktīvā 2005/94/EK (2), ar ko paredz Kopienas pasākumus putnu gripas kontrolei, paredzēti pasākumi, kuri dalībvalstīm slimības uzliesmojuma gadījumā nekavējoties un steidzamības kārtā jāīsteno, lai novērstu vīrusa tālāku izplatību.
            
         
               (4)
            
            
               Lēmumā 2009/470/EK noteiktas procedūras, kas reglamentē Savienības finansiālo ieguldījumu īpašos veterināros pasākumos, tostarp ārkārtas pasākumos. Saskaņā ar minētā lēmuma 4. panta 2. punktu dalībvalstis saņem finansiālu ieguldījumu par izmaksām saistībā ar konkrētiem pasākumiem putnu gripas izskaušanai.
            
         
               (5)
            
            
               Lēmuma 2009/470/EK 4. panta 3. punkta pirmajā un otrajā ievilkumā paredzēti noteikumi par to, cik lielu procentuālo daļu no dalībvalsts izmaksām atļauts segt no Savienības finansiālā ieguldījuma.
            
         
               (6)
            
            
               Savienības finansiālo ieguldījumu ārkārtas pasākumiem putnu gripas apkarošanai izmaksā saskaņā ar noteikumiem, kas paredzēti Komisijas 2005. gada 28. februāra Regulā (EK) Nr. 349/2005, ar ko paredz noteikumus Kopienas finansējuma piešķiršanai ārkārtas pasākumiem un cīņai pret noteiktām dzīvnieku slimībām atbilstīgi Padomes Lēmumam 90/424/EEK (3).
            
         
               (7)
            
            
               Vācijā, Itālijā un Nīderlandē 2011. gadā tika konstatēti putnu gripas uzliesmojumi. Vācija, Itālija un Nīderlande atbilstīgi Direktīvai 2005/94/EK veica pasākumus šo uzliesmojumu apkarošanai.
            
         
               (8)
            
            
               Vācijas, Itālijas un Nīderlandes iestādes ar ziņojumiem, ko iesniedza Pārtikas aprites un dzīvnieku veselības pastāvīgajai komitejai, un ar regulāri iesniegtu informāciju par slimības situācijas norisi ir spējušas pierādīt, ka ir efektīvi īstenojušas Direktīvā 2005/94/EK paredzētos kontroles pasākumus.
            
         
               (9)
            
            
               Tādējādi Vācijas, Itālijas un Nīderlandes iestādes ir izpildījušas tehniskos un administratīvos pienākumus attiecībā uz pasākumiem, kas paredzēti Lēmuma 2009/470/EK 4. panta 2. punktā un Regulas (EK) Nr. 349/2005 6. pantā.
            
         
               (10)
            
            
               Patlaban Savienības finansiālā ieguldījuma precīzo apmēru nav iespējams noteikt, jo informācija par kompensācijas izmaksām un darbības izdevumiem ir iesniegta aplēšu veidā.
            
         
               (11)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Savienības finansiālais ieguldījums Vācijai, Itālijai un Nīderlandei
   1.   Vācijai, Itālijai un Nīderlandei piešķir Savienības finansiālo ieguldījumu to izmaksu segšanai, kas minētajām dalībvalstīm radušās, veicot Lēmuma 2009/470/EK 4. panta 2. un 3. punktā paredzētos pasākumus putnu gripas apkarošanai Vācijā, Itālijā un Nīderlandē 2011. gadā.
   2.   Šā panta 1. punktā minēto finansiālā ieguldījuma summu nosaka vēlākā lēmumā, kas jāpieņem saskaņā ar Lēmuma 2009/470/EK 40. panta 2. punktā noteikto procedūru.
   2. punkts
   Adresāti
   Šis lēmums ir adresēts Vācijas Federatīvajai Republikai, Itālijas Republikai un Nīderlandes Karalistei.
   
      Briselē, 2012. gada 15. februārī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 155, 18.6.2009., 30. lpp.
   
      (2)  OV L 10, 14.1.2006., 16. lpp.
   
      (3)  OV L 55, 1.3.2005., 12. lpp.